கேள்வி: அ. சிவசைலம் - சுயசரிதை பற்றி தகவல் சொல்.
பதில்: சிவசைலம் ஆகஸ்ட் 24, 1934 அன்று தமிழ்நாடு திருநெல்வேலி மாவட்டம் மாவட்டத்திலுள்ள ஆழ்வார்குறிச்சி, அமல்கமேசன்ஸ் குழுமத்தின் நிறுவனர்சி. அனந்தராமகிருட்டிணன் இரண்டு மகன்களில் மூத்தவராக பிறந்தார். சென்னை, இலயோலாக் கல்லூரி, சென்னை வணிகவியல் பட்டம் பெற்ற இவர், சென்னைப் பல்கலைக்கழகம் பட்டயப் படிப்பை முடித்து, இலண்டனில் உள்ள ஒரு பட்டய கணக்காளர் நிறுவனத்தில் கணக்காளராக தனது பணியைத் தொடங்கினார். அங்கு இவர் நான்கு ஆண்டுகள் பணியாற்றினார். 1957 ஆம் ஆண்டில், இவர் தனது தந்தையின் குடும்ப வணிகத்தில் ஒரு கட்டுப்பாட்டாளராகவும், பொருளாளராகவும் சேர்ந்தார். மேலும், ''டிராக்டர்ஸ் அண்ட் ஃபார்ம் எக்யூப்மென்ட் லிமிடெட்'' (TAFE) நிறுவனத்தை 1960 இல் தொடங்கி 1961இல் அதன் பொது மேலாளராகவும் ஆனார். தொடர்ந்து 7 ஆண்டுகள் அந்த நிறுவனத்திற்குத் தலைமை தாங்கினார். 1964 இல் இவரின் தந்தையின் மரணத்திற்குப் பிறகு, இவர் குழும வணிகத்தின் தலைமைப் பொறுப்பை ஏற்றார். 1968 இல் அதிகாரப்பூர்வமாக குழுமத்தின் தலைவராக ஆனார். இவரது சகோதரர் அ. கிருட்டிணமூர்த்தி அதன் துணைத் தலைவராக இருந்தார். இவர் 2011 இல் தான் இறக்கும் வரை பதவியில் இருந்தார். மேலும் இந்தக் குழுமமானது 48 துணை நிறுவனங்கள் மற்றும் 12,000 வலுவான பணியாளர்களைக் கொண்ட 350 மில்லியன் வணிகத்திலிருந்து 70 பில்லியன் கூட்டு நிறுவனமாக வளர்ந்தது. குழுமத்தின் முதன்மை நிறுவனமான ''டிராக்டர்ஸ் அண்ட் ஃபார்ம் எக்யூப்மென்ட் லிமிடெட்'', இந்தியாவின் மிகப்பெரிய ஏற்றுமதியாளராகவும், உழவு இயந்திரங்களின் இரண்டாவது பெரிய உற்பத்தியாளராகவும் ஆண்டுக்கு 100,000 உழவு இயந்திரங்கள் உற்பத்தி மற்றும் 1.6 பில்லியன் அமெரிக்க டாலர் வருவாய் ஈட்டும் நிறுவனமாக மாறியுள்ளது.